|  |  |
| --- | --- |
| **Az előterjesztés tárgya:** | **2025. évi belső ellenőrzési terv elfogadása** |
| **A napirend előterjesztője:** | dr. Faragó-Szabó Melitta jegyző |
| **Az előterjesztést készítette:** | dr. Faragó-Szabó Melitta jegyző |
| **Döntéshozatal formája:** | nyilvános ülésen |
| **Döntéshozatal módja:** | Egyszerű többséggel, nyílt szavazással |
| **Melléklet:** | 2025. évi belső ellenőrzési terv |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 119. § (3) – (5) bekezdései alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását. A jegyző köteles gondoskodni – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

**A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.**

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) 31. § (1)- (4) bekezdései értelmében, a belső ellenőrzési vezető – összhangban a stratégiai ellenőrzési tervvel – összeállítja a tárgyévet követő évre vonatkozó éves ellenőrzési tervet, amelynek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia**. Az elvégzett kockázatelemzés során magas kockázatúnak minősített területekre az éves ellenőrzési terv készítése során kiemelt figyelmet kell fordítani, és a lehető legrövidebb időn belül ellenőrizni kell.**

**Az éves ellenőrzési terv tartalmazza:**

a) az ellenőrzési tervet megalapozó elemzések és a kockázatelemzés eredményének összefoglaló bemutatását;

b) a tervezett ellenőrzések tárgyát;

c) az ellenőrzések célját;

d) az ellenőrizendő időszakot;

e) a rendelkezésre álló és a szükséges ellenőrzési kapacitás meghatározását;

f) az ellenőrzések típusát;

g) az ellenőrzések tervezett ütemezését;

h) az ellenőrzött szerv, illetve szervezeti egységek megnevezését;

i) a tanácsadó tevékenységre tervezett kapacitást;

j) a soron kívüli ellenőrzésekre tervezett kapacitást;

k) a képzésekre tervezett kapacitást;

l) az egyéb tevékenységeket.

Zalaújlak Község Önkormányzata belső ellenőrzési feladatait a Szumma- Pont Kft. által foglalkoztatott belső ellenőr látja el.

**A 2025. szeptemberében a belső ellenőrzés tárgya: a maradványkimutatás ellenőrzése a 2024. évre vonatkozóan.**

A 2025. évre vonatkozó belső ellenőrzési terv az előterjesztés mellékletét képezi.

Kérem a Tisztelt Képviselő-testületet az előterjesztés megtárgyalására és a benne foglalt határozati javaslat egyszerű többséggel történő elfogadására.

Nagyrécse, 2024. november 14.

dr. Faragó-Szabó Melitta s.k.

jegyző

***Határozati javaslat:***

1. *Zalaújlak Község Önkormányzata Képviselő-testülete az előterjesztés mellékletét képező, 2025. évre vonatkozó éves belső ellenőrzési tervet megtárgyalta és azt a melléklet szerinti formában elfogadja.*
2. *A képviselő-testület felkéri a jegyzőt, hogy a 2025. évre vonatkozó belső ellenőrzési terv elfogadásáról a belső ellenőrt értesítse és a belső ellenőrzési feladatok végrehajtásáról gondoskodjon.*

*Határidő: belső ellenőr értesítésére: 2024. december 31.*

*Belső ellenőrzési feladatok végrehajtása: 2024. december 31.*

*Felelős: dr. Faragó-Szabó Melitta jegyző*